《感怀》
明代·梁可澜

散尽千金好侠游，归来湖海一扁舟。心灰任化为鹃蝶，身贱从扁唤马牛。

昔日兰金罗雀网，今朝桂玉典貂裘。西风冷落无聊赖，独倚朱门咏四愁。

作者简介：梁可澜，字元叔。顺德人。博学工诗，隐居罗浮。慕葛洪修炼故事，自号三十二峰太狂长啸仙。署邑令连继芳高其人，访诸山中，酬和竟日。著有《狂仙遗草》、《修真要语》。清道光《广东通志》卷三二九有传。